Iloinen Linnanmäki

Iloinen Linnanmäki on Jack Witikan ohjaama komediaelokuva vuodelta 1960. Päähenkilöinä ovat Tea Istan esittämä pulaan joutuva mainostoimittaja sekä Niilo Tarvajärvi, joka esittää itseään.Päivän elokuvia. Tv-maailma 21/2011, s. 29. Komedian nimi mainostaa Linnanmäen huvipuistoa.Pajukallio, Arto: Elokuvat. Helsingin Sanomat 3.6.2011, s. D 7.

Tuottaja Itkonen halusi panostaa ”varmaan aiheeseen”, mutta yleisön kiinnostus ei täyttänyt odotuksia ja elokuva jäi katsojamääriltään vuoden heikoimpaan päähän. Taustaa, viitattu 25.5.2014

Arviot
Aikalaisarviossaan Paula Talaskivi (Helsingin Sanomat) piti elokuvaa mieluisana kesäisenä tuulahduksena, kun taas Heikki Eteläpää (Uusi Suomi) valitteli, että ”tekniikka kyllä pelaa tässä elokuvassa, mutta sitä huutavammalta sitten tuntuu kaikkinainen luovan kyvyn puute”. Lehdistöarvio, viitattu 25.5.2014

Myöhemmin elokuva on nähty muun muassa suomalaisen komedian pohjanoteerauksena. Tv-kriitikko Arto Pajukallio näkee elokuvan kehystarinan lempeänä satiirina.

Näyttelijät

 Lähteet 

Luokka:Vuoden 1960 suomalaiset elokuvat
Luokka:Suomalaiset komediaelokuvat
Luokka:Jack Witikan ohjaamat elokuvat